
Πανελλήνια Ομοσπονδία Ενώσεων Στρατιωτικών
                               (Π.ΟΜ.ΕΝ.Σ.) 
          member of
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 

Ηλεκτρονική διεύθυνση: www.pomens.gr – facebook ΠΟΜΕΝΣ 
 Email: info@pomens.gr
Αθήνα, 12 Απριλίου 2019
ΠΡΟΣ : Υπουργό Εθνικής Άμυνας κ. Ευάγγελο Αποστολάκη
Αναπληρωτή Υπουργό  Εθνικής Άμυνας κ. Πάνο Ρήγα

Βουλευτές της Διαρκούς Επιτροπής Εθνικής Άμυνας και Εξωτερικών                       Υποθέσεων
ΤΟΜΕΑ ΑΜΥΝΑΣ ΣΥΡΙΖΑ - ΤΟΜΕΑ ΑΜΥΝΑΣ Ν.Δ - ΤΟΜΕΑ ΑΜΥΝΑΣ ΚΙΝ.ΑΛ. - ΤΟΜΕΑ ΑΜΥΝΑΣ ΚΚΕ - ΤΟΜΕΑ ΑΜΥΝΑΣ ΑΝ.ΕΛ - ΤΟΜΕΑ ΑΜΥΝΑΣ ‘’ΤΟ ΠΟΤΑΜΙ’’ -  ΤΟΜΕΑ ΑΜΥΝΑΣ ΕΝΩΣΗΣ ΚΕΝΤΡΩΩΝ

Ανεξάρτητοι Βουλευτές
             ΓΕΕΘΑ/ΕΓΑ -  ΓΕΣ/ΕΓΑ - ΓΕΝ/ΕΓΑ - ΓΕΑ/ΕΓΑ
ΚΟΙΝ :  Στρατιωτικοί συντάκτες
ΘΕΜΑ:   Θεσμική εκπροσώπηση στις Ε.Δ.
ΣΧΕΤ:    α. Απόφαση Μονομελούς Πρωτοδικείου Αθηνών υπ’ αριθμόν 254/2018



β. Απόφαση Εφετείου Αθηνών υπ’ αριθμόν 1310/7-3-19



γ. Άρθρο 30Γ  Ν.1264/1982
Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμοι κ.κ. Αρχηγοί,

               1. Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.) από την πρώτη στιγμή που εισήχθη στον νομικό κόσμο, τηρεί τους όρους και τις προβλέψεις του νόμου. 
               2. Αυτό κρίθηκε σε πρώτο βαθμό ενώπιον του Μονομελούς Πρωτοδικείου Αθηνών με την Απόφαση 254/2018, ως (α) σχετικό. Εκ νέου κρίθηκε ΤΕΛΕΣΙΔΙΚΑ σε δεύτερο βαθμό από το Εφετείο Αθηνών με την Απόφαση 1310/7-3-19, ως (β) σχετικό. 
              3. Ως εκ τούτου, εκτός από την άμεση εκτελεστότητα που ανέπτυσσε ήδη η πρωτόδικη απόφαση, με την Εφετειακή απόφαση παράγεται δεδικασμένο που δεσμεύει τόσο τα μέρη που ενεπλάκησαν στις παραπάνω δίκες, όσο και τα Όργανα της Διοίκησης.  

      4. Καλούμε την Διοίκηση να προβεί άμεσα στις απαραίτητες ενέργειες και σύμφωνα με τις προβλέψεις του (γ) σχετικού νόμου, για την μετάβαση στην κανονικότητα. 

      5. Αναμένουμε από την Πολιτική Ηγεσία τον καθορισμό συνάντησης, προκειμένου να διευθετηθούν διαδικαστικά θέματα τα οποία είχαν ανασταλεί με βούληση της Διοίκησης και μέχρι εκδόσεως της Αποφάσεως του Εφετείου, όρος ο οποίος πληρώθηκε με το (β) σχετικό. 
                                               Μετά τιμής
                                 Για την Εκτελεστική Γραμματεία

